Zul-Hulejfa
Zul-Hulejfa (arapski: ﺫﻭ ﺍﻟﺣﻠﻴﻔﻪ‎) je jedan od pet mjesnih mikata. Zajedno sa ostalim mjesnim mikatima (Džuhfa, Jelemlem, Karnu-l-menazil i Zatu Irk) označava područje oko Mekke i Medine odakle počinju određene obaveze prilikom obavljanja obreda hadža ili umre. Nalazi se oko 12 km od Medine i namijenjen je za hodočasnike iz Medine i one koji na hadž ili umru dolazi iz ovog pravca. Od Mekke je udaljen više od 400 km i najudaljeniji je mikat. Ovaj mikat se naziva još i Vadi-l-akik. Određen je za mikat još tokom života poslanika Muhammeda kao i još tri mikata, izuzev mikata Zatu Irk kojeg je predložio drugi od pravednih halifa Omer.